Lundin hiippakunta

Lundin hiippakunta () on yksi Ruotsin kirkon 13 hiippakunnasta Keskuspaikka on Lund ja piispankirkko on Lundin tuomiokirkko. Maantieteellisesti hiippakunta käsittää Skånen ja Blekingen maakunnat, ja se on Ruotsin kirkon hiippakunnista kaikista eteläisin. == Historia == Lundin hiippakunta oli alkuaan tanskalainen hiippakunta. Se on perustettu 1060 Roskilden hiippakunnasta. Samalla kertaa perustettiin hiippakunta myös Dalbyhyn, Skooneen. Lundin hiippakunta käsitti Skoonen pohjoisosan ja Hallandin, Dalby Skoonen eteläosan ja Blekingen. Lundin piispaksi nimitettiin englantilainen Henrik ja Dalbyhyn saksalainen Egino. Dalbyn hiippakunta liitettiin kuitenkin Lundin hiippakuntaan, kun piispa Henrik kuoli noin vuonna 1066. Vuonna 1104 Lundin hiippakunnasta tuli arkkihiippakunta, joka käsitti kaikki kolme pohjoismaata, Tanskan, Ruotsin ja Norjan sekä Islannin, Grönlannin, Färsaaret, Shetlandin saaret ja Isle of Man- saaren. Ensimmäinen arkkipiispa oli Ascer ja viimeinen 1519 kuollut Birger Gunnarsen. Vuoden 1120 tienoilla Lundin arkkihiippakuntaan kuului kuusi ruotsalaista hiippakuntaa: Skara, Sigtuna, Linköping, Eskilstuna, Strangnäs ja Västerås. Arkkipiispa Eskil sai vuonna 1157 paavin legaatin pysyvät valtuudet Tanskassa ja Ruotsissa, mikä tarkoitti sitä, että hän oli vastuussa kyseisten alueiden lähetystyöstä. Reformaation jälkeen vuonna 1537 hiippakunnan johtajaksi nimitettiin superintedentti, ja piispan virkanimi tuli käyttöön jälleen vuonna 1611. Kun Ruotsi sai Skoonen Roskilden rauhansopimuksen mukaan vuonna 1638, Lundin piispaksi valittu Peder Winstrup vannoi uskollisuudenvalan Ruotsille ja saattoi siten jatkaa virkansa hoitamista. == Nykytila == Lundin hiippakunta on Ruotsin kirkon hiippakuntien keskinäisessä arvojärjestyksessä ensimmäinen keskiaikaisten hiippakuntien (Uppsala, Linköping, Skara, Strängnäs, Västerås, Växjö) jälkeen. Lundin piispana toimii vuodesta 2014 Johan TyrbergJohan Tyrberg ny biskop i Lunds stift, Lundin hiippakunta . Hänen edeltäjänsä oli Antje Jackelén, joka valittiin Ruotsin kirkon arkkipiispaksi 2014. Vuonna 2006 hiippakunnassa oli 161 pastoraattia ja 217 seurakuntaa. Vuonna 2020 seurakuntia oli seurakuntien yhdistymisen seurauksena 163.Yksi niistä on ns ei-alueellinen seurakunta, Karlskronan amiraliteettiseurakunta. Seurakunnat ja pastoraatit muodostavat 12 rovastikuntaa. Lundin hiippakunnan tuomiokirkon rakennustyöt alkoivat 1060-luvulla ja sen nimikkopyhimys on Pyhä Laurentius. Kirkon krypta vihittiin 1123 ja pääalttari 1145. Kirkko on Pohjoismaiden suurin romaaninen kirkko. Vuoden 2017 lopussa hiippakunnan alueella asui 1 501 304 henkilöä, joista 870 495 eli 58,0 prosenttia oli Ruotsin kirkon jäseniä. ==Rovastikunnat== Lundin hiippakunnan rovastikunnat ovat (2020) * Lundin rovastikunta * Torna-Baran rovastikunta * Skyttin ja Vemmenhögin rovastikunta * Ljunitin Herrestadin, Färins ja Österlenin rovastikunta * Frosta-Rönnebergin rovastikunta * Helsingborgin rovastikunta * Luggude-Åsbon rovastikunta * Bjäre-Kullan rovastikunta * Göingen rovastikunta * Villandin ja Gärdin rovastikunta * Blekingen rovastikunta == Lundin piispat == === Lundin piispat ennen arkkihiippakunnan perustamista === * Gotebald 1000–1020 * Bernhard 1020–1030 * Henrik 1042–1066 * Egino 1066–1072 * Rikvald 1072–1089 * Asser (Ascer) Svendsen 1089–1137 === Lundin arkkihiippakunnan piispat === * Eskil 1137–1177 * Absalon 1178–1201 * Anders Sunesen 1202–1223 * Peder Saxesen 1223–1228 * Uffe Thrugotsen 1228–1252 * Jakob Erlandsen 1253–1274 * Thrugot Thorstensen 1276–1280 * Johannes Dros 1280–1289 * Jens Grand 1289–1303 * Isarnus Morlane 1303–1310 * Esger Juul 1310–1325 * Karl Eriksen 1325–1334 * Peder Jensen Galen 1334–1355 * Jacob Kyrning Thott 1355–1361 * Niels Jensen Bild 1361–1379 * Magnus Nielsen 1379–1390 * Peder Jensen 1390–1391 * Jakob Gertsen Ulfstand 1392–1410 * Peder Mickelsen Kruse 1410–1418 * Peder Lykke Bille 1418–1436 * Hans Laxmand 1436–1443 * Tuve Nielsen Juul 1443–1472 * Jens Brostrup 1472–1497 * Birger Gunnersen 1497–1519 === Reformaation ajan piispat === * Aage Jepsen Sparre 1519–1520 * Jørgen Skodborg 1520–1521 * Didrik Slagheck 1521–1522 * Johan Weze 1522–1523 * Aage Jepsen Sparre 1523–1525 * Jørgen Skodborg 1525–1526 * Aage Jepsen Sparre 1526–1532 * Torbern Bille 1532–1536 === Reformaation ajan jälkeiset superintendentit === * Frans Vormordsen 1537–1551 * Niels Palladius 1551–1560 * Tyge Asmundsen 1560–1577 * Niels Hvid 1578–1589 * Mogens Madsen 1589–1611 * Poul Aastrup 1611–1619 * Mads Jensen Medelfar 1620–1637 * Peder Winstrup 1638– === Lundin hiippakunnan piispat Ruotsin kirkossa === * Peder Winstrup –1679 * Canutus Hahn 1679–1687 * Christian Papke 1688–1694 * Mathias Steuchius 1694–1714 (Ruotsin arkkipiispaksi 1714) * Jonas Linnerius 1715–1734 * Andreas Rydelius 1734–1738 * Carl Papke 1738–1740 * Henrik Benzelius 1740–1747 (Ruotsin arkkipiispaksi 1714) * Johan Engeström 1748–1777 * Olof Celsius nuorempi 1777–1794 * Petrus Munck af Rosenschöld 1794–1803 * Nils Hesslén 1805–1811 * Wilhelm Faxe 1811–1854 * Henrik Reuterdahl 1854–1856 (Ruotsin arkkipiispaksi 1856) * Johan Henrik Thomander 1856–1865 * Wilhelm Flensburg 1865–1897 * Gottfrid Billing 1898–1925 * Edvard Rodhe 1925–1948 * Anders Nygren 1949–1958 * Nils Bolander 1958–1960 * Martin Lindström 1960–1970 * Olle Nivenius 1970–1980 * Per-Olov Ahrén 1980–1992 * Karl Gustav Hammar 1992–1997 (Ruotsin arkkipiispaksi 1997) * Christina Odenberg 1997–2007 * Antje Jackelén 2007–2014 (Ruotsin arkkipiispaksi 2014) * Johan Tyrberg 2014– Lähde: == Lähteet == == Aiheesta muualla == * Lundin hiippakunta *